Document ID: 31998R1138

Uredba Sveta (ES) št. 1138/98
z dne 28. maja 1998
o spremembi prilog II in III k Uredbi (ES) št. 519/94 o skupnih pravilih za uvoz iz nekaterih tretjih držav
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju predloga Komisije,
ker je Uredba (ES) št. 519/94 [1] v zvezi z Ljudsko republiko Kitajsko uvedla kvote, naštete v Prilogi II k navedeni uredbi, in nadzorne ukrepe, naštete v Prilogi III k Uredbi;
ker je bil cilj Sveta pri določanju kvot vzpostavitev ravnovesja med ustrezno zaščito zadevne industrije Skupnosti in ohranitvijo sprejemljivega obsega trgovine s Kitajsko, ob upoštevanju različnih obstoječih interesov;
ker analiza glavnih gospodarskih kazalcev, zlasti obsega in tržnega deleža kitajskega uvoza, vodi k zaključku, da je treba odpraviti kvoto za igrače, ki se uvrščajo v oznake HS/KN 950341, 950349 in 950390, in da takšna odprava ne bi bila niti v neskladju z zgoraj navedenim ciljem niti ne bi povzročila motenj na trgu v Skupnosti;
ker z vidika izkušenj, pridobljenih pri izvajanju kvot, položaj zadevnih proizvajalcev Skupnosti kaže, da bi bilo povišanje kvot za 5 % primerno in ne bi bilo niti v neskladju z zgoraj navedenim ciljem niti ne bi povzročilo motenj na trgu v Skupnosti; ker pa v primeru obutve posebej občutljiva narava te industrije kaže, da zaenkrat povišanje ni primerno;
ker pa morajo biti izdelki, za katere je s to uredbo odpravljena kvota, podvrženi predhodnemu nadzoru Skupnosti, da se zagotovi primerno spremljanje obsega in cen uvoza zadevnih izdelkov;
ker je treba zato spremeniti količinske kvote in nadzorne ukrepe, uvedene z Uredbo (ES) št. 519/94,
SPREJEL NASLEDNJO UREDBO:
Člen 1
Prilogi II in III k Uredbi (ES) št. 519/94 se nadomestita s prilogama, ki sta v prilogah I in II k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Uporabljati se začne 1. januarja 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 1998

Labels: 3
15
18